
Õiend Narva Linnavolikogu määruse eelnõu juurde „Narva Linnavolikogu 30.06.2022 määruse nr 15 "Narva linna arengukava 2035 kinnitamine" muutmine“
Kohaliku omavalitsuse korralduse seaduse § 22 lõike punkti 7 kohaselt kuulub Volikogu ainupädevusse linna arengukava ja eelarvestrateegia vastuvõtmine ning muutmine.

Antud arengukava muutmine toimub vastavalt kohaliku omavalitsuse korralduse seaduse § 372 lõikele 7 ja Narva linna arengudokumentide menetlemise korrale, milles on määratud igaaastane linna arengukava läbivaatamine.
Käesoleva eelnõuga tehakse järgmised muudatused linna arengukavas:

· täpsustatakse strateegiline osa;

· kaasajastatakse tegevuskava;
· kaasajastatakse eelarvestrateegia.
Strateegilises osas muudetakse linna tunnuslause (uus tunnuslause „Narva – Euroopa algab siin“ on kinnitatud Narva Linnavolikogu 27.10.2022 otsusega nr 57 „Narva linna logo ja tunnuslause kinnitamine“) ning lisatakse strateegilise eesmärgi „Narva on elanikest hooliv linn“ toetav valdkondlik eesmärk „7. Linnaelanike turvatunne on suurendatud.“ ja selle meetmed. 
Kuna linna arengukava on eelarve koostamise aluseks, peamiselt on arengukava muutmise eelnõu põhjustatud planeeritud tegevuste täpsustamisega (kulud, omafinantseerimine, eeldatav toetus, planeeritud realiseerimise aeg). Tegevuskavva on lisatud uued tegevused ja olemasolevates tegevustes on tehtud täpsustused vastavalt linnavalitsuse liikmete ja ametite juhtide koosolekutel toimunud aruteludele. Lisaks sellele on arengukava viidud kooskõlla Ida-Viru maakonna aregustrateegia 2023-2035 ja selle tegevuskavaga (heaks kiidetud Narva Linnavolikogu 18.05.2023 määrusega nr 9). Muu hulgas on tegevuskavas tehtud mõned täpsustused seoses tegevuste nimetuste täpsustamisega. Vastavalt tegevuskavas tehtud muudatustele on kaasajastatud ka eelarvestrateegia.
Teade Narva linna arengukava muutmise eelnõu avalikustamise kohta koos eelnõuga nii eesti kui ka vene keeles olid avaldatud Narva linna veebilehel ajavahemikul 03.—17.07.2023. Avaliku väljapaneku vältel oli kõigil õigus esitada kirjalikke ettepanekuid või vastuväiteid eelnõu kohta. Lisaks avalikule väljapanekule 02.08.2023 oli raekojas korraldatud arengukava muutmise eelnõu avalik arutelu, kuhu olid kutsutud kõik linna arengust huvitatud isikud (kokku ca 50 osalejat).
Eelnõu avaliku väljapaneku ja arutelu tulemusel on Narva Linna Arenduse ja Ökonoomika Ametile laekunud 35 ettepanekut arengukava muutmise osas. Kõik avaliku väljapaneku ning arutelu käigus laekunud arvamused, ettepanekud käsitleti linnavalitsuse liikmete ja ametite juhtide koosolekul, vajadusel arengukava muutmise eelnõu täiendati ja täpsustati arvestades nii laekunud ettepanekuid kui töörühma liikmete seisukohti.  
Volikogu määrusega kinnitamiseks eelnõule on lisatud strateegilise osa täiendused ning uues redaktsioonis arengukava tegevuskava osa ja eelarvestrateegia osa.

